Sancho I (Aragonia)

Sancho I tai Sancho Ramírez (k. 6. heinäkuuta 1094)Sancho Ramírez  Encyclopædia Britannica Online. Viitattu 10.10.2023. oli Aragonian kuningas vuosina 1063–1094 ja Navarran kuningas (nimellä Sancho V Ramírez) vuodesta 1076.O´Callaghan, s. 254 

 Suku 
Hänen isänsä oli Aragonian kuningas Ramiro I,O´Callaghan, s. 680 mutta Aragonian hän otti läänityksenä vastaan paavilta.O´Callaghan, s. 250 Sancho Ramírez joutui kamppailemaan serkkunsa Kastilian Sancho II:n Zaragozassa esittämiä valtapyrkimyksiä vastaan yhdessä toisen serkkunsa, Navarran Sancho IV:n kanssa.O´Callaghan, s.198 

 Kuningas 
Kun Navarran kuningas Sancho IV murhattiin vuonna 1076, Sancho I Ramírez käytti tilannetta hyväkseen ja valtasi Pamplonan ja julistautui myös Navarran kuninkaaksi. Murhatun kuninkaan veli Alfonso VI valtasi loput Navarraan kuuluneet La Riojan ja aiemman Kastilian kreivikunnan alueet.O´Callaghan, s. 200

Kesällä 1086 Youssef ibn Tachfine nousi maihin Espanjaan ja eteni Valenciaan, jolloin Alfonso VI pyysi Sancho I Ramírezia apuun muslimien vastaisessa sodassa. Sotajoukot kohtasivat Zallaqan taistelussa 23. lokakuuta 1086. Ensin kristityt kuninkaat menestyivät, mutta lopulta kalifi löi heidät pakoon.O´Callaghan, s. 209 Sancho osallistui paavin organisoimiin taisteluihin Espanjan maureja vastaan vuosina 1063, 1073 ja 1087. Tulokset näistä sodista jäivät vaatimattomiksi, mutta hänen omat sotaretkensä Huescan ja Monzónin alueelle toivat hänelle lisää maita. Vuonna 1089 hän tunnusti paavin lääninherrakseen.The New Encyclopaedia Britannica, volume 10, s. 403

Sancho Ramírez otti käyttöön uuden Clunyn luostarista levinneen liturgian mozarabialaisen tilalle vuonna 1071.O´Callaghan, s. 203 Tämä vahvisti paavi Gregorius VII:n asemaa ja saattoi maan tiiviimpään yhteyteen muun kristikunnan kanssa.O´Callaghan, s. 310 Asuttaakseen maata kuningas rakennutti munkkien vierasmajoja sekä paransi ja uudisrakensi teitä ja siltoja.O´Callaghan, s. 294

Paavi Aleksanteri II oli luvannut myöhempiä ristiretkiä enteilevällä tavalla muhamettilaisia vastaan taisteleville sotureille syntien anteeksiantoa ja autuutta. Vuonna 1064 Normandian herttua Robert Grespin, Akvitanian herttua Guillaume VIII ja Urgelin kreivi Ermengol III joukkoineen valtasivat Barbastron kaupungin 40 päivän piirityksen jälkeen. Kaupunki luovutettiin Sancho Ramírezin hallintaan, mutta jo seuraavana vuonna Zaragozan hallitsija Ahmad al-Muqtadir valtasi takaisin kristittyjen sotilaiden runteleman kaupungin.O´Callaghan, s. 197

 Avioliitot ja jälkeläiset 
Sancho I Ramírezin ensimmäinen puoliso Isabella oli Urgelin kreivi Ermengol III:n tytär. Pariskunnan poika Pietari I eli Pedro I hallitsi vuosina 1094–1104.O´Callaghan, s. 212 

Sancho I Ramírezin toinen puoliso Felicia oli Roucyn kreivi Hilduin III:n tytär. Tästä avioliitosta syntyivät pojat Alfonso I, joka hallitsi velipuolensa jälkeen vuosina 1104–1134, ja Ramiro II, joka oli kuninkaana vuodet 1134–1137.The New Encyclopaedia Britannica, volume 9, s. 924

Lähteet

Viitteet

Luokka:Aragonian hallitsijat
Luokka:Navarran hallitsijat
Luokka:1040-luvulla syntyneet
Luokka:Vuonna 1094 kuolleet